Publication: Magyar Közlöny
Issue: MK-2001-157 (Year: 2001, Number: 157)
Era: 1990-2004
Section: A rovatot nem kell kitölteni, ha a Kereskedelmi Vámtarifa kihirdetéséről szóló 64/1995. (XI. 24.) IKM—PM együttes rendelet
Paragraph Index: 1630

a) Számmal jelzett rovatok VÁMSZABAD-TERÜLETI ELJÁRÁSOK (kitárolás) Száma Megnevezése Kitöltési útmutatója Mezőnév 1. Bejelentés Az 1. és 3. rovatrészt nem szabad kitölteni! A második rovatrészbe a 37. rovatban feltüntetett eljáráskód (a továbbiakban: EK) első számjegyét — minden esetben 8-at — kell írni. 2. Feladó/exportőr A rovatba a vámszabad terület üzemeltetőjének neve alapján a vámszabad terület megnevezését és — a vámszabad területi tevékenységi engedélyben — meghatározott címet kell feltüntetni, az Nr. jelzés után az adóigazgatási számát kell beírni. 3. Lapszám Az első kockába az aktuális lap sorszáma, a másodikba a pótlapok száma + 1 írandó. Például két pótlap esetén az EV-ra 1 3, az első pótlapra 2 3, a másodikra 3 3 írandó. Ha az EV-hoz nem csatolnak pótlapot, úgy ez a rovat nem kerül kitöltésre és az 5. rovatba „1” szám kerül. 4. Rakományjegyzék Az EV-hoz csatolt Betétlap, Konszignáció, Rakományjegyzék darabszámát kell feltüntetni. 5. Tételszám Az EV-on és a pótlapokon felhasznált összes tételsor számát kell beírni. Ha az EV-hoz pótlapot nem csatoltak, akkor az 5. rovatba „1” kerül. 6. Összes csomagszám A betárolni kért küldemény csomagjainak összes darabszámát kell feltüntetni. Például, ha a küldemény 4 láda, 3 zsák és 5 hordó árut tartalmaz, akkor „12”-t kell beírni. Ömlesztett vagy csomagolatlan árunál — tűzifa, szén, vasérc, gabona stb. — nem kell kitölteni. Kiegészítő árunyilatkozaton a rovatot nem kell kitölteni. 7. Hivatkozási szám Ebbe a rovatba az üzemeltetőnek vagy raktárbérlőnek célszerű a szerződésszámot vagy bármilyen saját nyilvántartási betű- és/vagy számkombinációt beírni, amelyből az első tizenegy karakter kerül feldolgozásra. Kitöltése nem kötelező. 8. Címzett Címzettként azt kell feltüntetni, aki részére az árut/vámárut a vámszabad területről kiszállítják. Aki csupán szállítmányozóként, fuvarozóként vagy hasonló pozícióban (vámügynök stb.) működik közre, nem lehet címzett. A rovatba a címzett azonosítható megnevezését és pontos címét, az Nr. jel után az adóigazgatási számát kell beírni. Amennyiben a vámszabad területről a kitárolás közvetlenül külföldre történik, abban az esetben a külföldi cég (címzett) nevét és címét kell feljegyezni. Az Nr. jel után az adóigazgatási vagy egyéb jelzőszámot nem kell beírni. 9. A fizetés bonyolításáért felelős Amennyiben egyszerűsített vámeljárásra vonatkozó engedéllyel is rendelkezik a vámszabad terület üzemeltetője, úgy az első sorban a fővámhivatal által kiadott tevékenységi engedély számát kell feltüntetni. 2001/157. szám 11. Szerződő/gyártó ország Annak az országnak a kódját kell feltüntetni, amelynek a területén a vámárut fogadó szerződő fél telephelye, üzlete van. (Raktározási vagy ipari vámszabad területről külföldre, ipari vámszabad területről export céllal közvámraktárba történő kitárolás esetén a külföldi szerződő fél országkódját, míg belföldre, másik ipari vámszabad területre vagy ideiglenes céllal közvámraktárba történő kitárolás esetén „HU” országkódot kell alkalmazni.) 14. Vámkezelést kérő/képviselő Raktározási célú vámszabad terület esetén töltendő ki. A raktárbérlő nevét és külföldi címét — ha Magyarországon képviselettel rendelkezik, akkor a belföldi címét — is fel kell a rovatban tüntetni. Az Nr. jelzés után a raktárbérlő nyilvántartási sorszámát (törzsszáma) kell feltüntetni. Az üzemeltető — raktározási célú vámszabad terület esetén — a raktárbérlőkről bérleti jogviszonyuk keletkezésének sorrendjében évente 1-gyel kezdődő nyilvántartást vezet. Ipari vámszabad terület esetén a rovat nem kerül kitöltésre. 16. Származási ország Amennyiben az áru/vámáru szabadkereskedelmi megállapodás keretében kerül kiszállításra ebbe a rovatba — a megállapodásnak megfelelően — az alábbi betűjelet (számot) kell beírni:

Source: https://magyarkozlony.hu/hivatalos-lapok/18a7e318734af8fb52a3763883189ede138e1f29/dokumentumok/5c717757c2dadf800c8c5a522f0bfc5256ed0312/letoltes